text: 'LANOVA En joc' torna a l'FM | Reusdigital.cat diari de Reus. Notícies i actualitat del Camp de Tarragona
  'LANOVA En joc' torna a l'FM
  Els oients podran seguir els partits del CF Reus a través d'Internet i de la freqüència modulada
  L'equip de 'LANOVA En joc', al complet
  'LANOVA En joc' torna a l'FM. L'espai esportiu, una coproducció de Reusdigital.cat i LANOVA Ràdio, s'emetrà a partir d'ara a l'emissora 'Ràdio Jove' de Reus, al 107.5. El primer partit de l'equip roig-i-negre que es podrà seguir a través de la freqüència modulada serà el que aquest proper diumenge, dia 6 de gener, enfrontarà els del Baix Camp contra el Málaga a la Rosaleda (a partir de tres quarts de 8 del vespre).
  També per Internet
  A banda, 'LANOVA En joc' podrà seguir-se igualment a través dels webs d'aquest mitjà i de LANOVA Ràdio. L'espai va començar cinc temporades enrere, amb l'equip a la Segona B. L'equip de les transmissions, format pels periodistes Jordi Garcia, Jordi Benavent, Joan Gomis i Marc Busquets ha compartit amb els seus oients moments històrics per al club i la ciutat, com ara l'ascens a la Segona A, o el debut al futbol professional l'agost de 2016.
  L'espai és dirigit per Marià Arbonès i David Fernàndez i actualment compta amb el suport de Reus, Esport i Lleure, bar restaurant La Manigua i Fruites i Verdures Cal Pere.